Bernie Sanders
Dr Bernard „Bernie“ Sanders (* 8. Septämber 1941 z Nöi York) isch en amerikanische Politiker us dr Demokratische Bardei. Sit em Joor 2007 isch er e Senator für e Bundesstaat Vermont. Am 29. April 2015 het er bekannt gee, ass er in de Vorwaale vo dr Demokratische Bardei für d Bresidäntewaal 2016 wurd kandidiere.

Dr Bernie Sanders, wo sich sälber as e „demokratische Sozialist“  bezäichnet, het am 7. Novämber 2006 d Waal für e Senat gegen e Kandidat vo de Republikaner, dr Richard Tarrant, gwunne. Im Januar 2007 isch er dr Noochfolger vom Jim Jeffords im Senat worde, wo sich nit zur Widerwaal gstellt het. Dr Sanders isch dr ersti Politiker in dr Gschicht vo de USA, wo sich sälber as „Sozialist“ bezäichnet, und äinewääg in Senat gweelt worde isch. Vo 1991 bis 2007 isch er s bardeiloose Mitgliid vom Representantehuus gsi, wo am lengste im Amt gsi isch. Lang het er aber zur Frakzioon vo dr Demokratische Bardei ghöört, bevor er dr Bardei am Aafang vom Novämber 2015 biidräte isch.

Litratuur 
 Pfahl-Traughber, Armin: «Ein demokratischer Sozialist in den USA. Das Phänomen Bernie Sanders», in: Neue Gesellschaft/Frankfurter Hefte, Nr. 11 vom Novämber 2015, S. 13-16.
 Sanders, Bernie with Huck Gutman, Outsider in the White House, London - Nöi York 2015
 Tasini, Jonathan: Bernie Sanders and his Vision for America, White River Junction, Vermont 2015 (Chelsea Green Publishing)

Weblingg 

 
 Website Sanders’ im Senat ()
 D Sanders-Site uf Votesmart
Tom Hall, Barry Grey:  Ist Bernie Sanders Sozialist? Artikel uf wsws.org, 25. Juli 2015
 Armin Pfahl-Traughber: Alternative zu Hillary Clinton. Der demokratische Sozialist Bernie Sanders. In: Humanistischer Pressedienst, 8. Septämber 2015

Fuessnoote 

US-Politiker
Sozialdemokrat
US-Amerikaner
Maa
Läbigi Person
Mitgliid vo dr Demokratische Partei (USA)